CELEX: 32015D0902
Language: lv
Date: 2015-06-10 00:00:00
Title: Komisijas Īstenošanas lēmums (ES) 2015/902 (2015. gada 10. jūnijs) par pasākumu, ko Latvija veikusi saskaņā ar Eiropas Parlamenta un Padomes Direktīvu 2006/42/EK, lai aizliegtu laist tirgū GGP Italy SpA ražotu zāliena pļaujmašīnu (izziņots ar dokumenta numuru C(2015) 3799) (Dokuments attiecas uz EEZ)

12.6.2015   
            
            
               LV
            
            
               Eiropas Savienības Oficiālais Vēstnesis
            
            
               L 147/22
            
         KOMISIJAS ĪSTENOŠANAS LĒMUMS (ES) 2015/902
   (2015. gada 10. jūnijs)
   par pasākumu, ko Latvija veikusi saskaņā ar Eiropas Parlamenta un Padomes Direktīvu 2006/42/EK, lai aizliegtu laist tirgū GGP Italy SpA ražotu zāliena pļaujmašīnu
   
      
         (izziņots ar dokumenta numuru C(2015) 3799)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 17. maija Direktīvu 2006/42/EK par mašīnām un ar kuru groza Direktīvu 95/16/EK (1), un jo īpaši tās 11. panta 3. punktu,
   tā kā:
   
               (1)
            
            
               Latvija informēja Komisiju par pasākumu, ar kuru aizliedz laist tirgū zāliena pļaujmašīnu Stiga Collector 35 EL (C350, 297352654/S13), ko ražo uzņēmums GGP Italy SpA.
            
         
               (2)
            
            
               Zāliena pļaujmašīnai bija CE marķējums saskaņā ar Direktīvu 2006/42/EK.
            
         
               (3)
            
            
               Pasākuma veikšanas iemesls bija zāliena pļaujmašīnas neatbilstība Direktīvas 2006/42/EK I pielikuma 1.3.8. punktā “Aizsarglīdzekļu izvēle aizsardzībai pret kustīgo daļu radītu risku” un 1.4.1. punktā “Vispārīgās prasības aizsargiem un aizsargierīcēm” izklāstītajām būtiskajām prasībām attiecībā uz veselības aizsardzību un drošību, jo attālums starp mašīnas aizmugurējo sienu un asmens gala rotācijas aploci ir pārāk mazs un tas mazina mašīnas ekspluatācijas drošību.
            
         
               (4)
            
            
               Paziņojumam bija pievienots Slovēnijas Kvalitātes un metroloģijas institūta sagatavots testa protokols.
            
         
               (5)
            
            
               Komisija ražotājam nosūtīja vēstuli, aicinot viņu iesniegt piezīmes par Latvijas iestāžu veikto pasākumu. Ražotājs atbildē informēja, ka ražojums ir brīvprātīgi izņemts no Latvijas tirgus.
            
         
               (6)
            
            
               Pieejamā dokumentācija, izteiktās piezīmes un iesaistīto personu veiktās darbības parāda, ka zāliena pļaujmašīna Stiga Collector 35 EL (C350, 297352654/S13) neatbilst Direktīvā 2006/42/EK noteiktajām būtiskajām prasībām attiecībā uz veselības aizsardzību un drošību. Tādēļ ir lietderīgi Latvijas veikto pasākumu uzskatīt par pamatotu,
            
         IR PIEŅĒMUSI ŠO LĒMUMU.
   1. pants
   Pasākums, ko Latvija veikusi, lai aizliegtu laist tirgū zāliena pļaujmašīnu Stiga Collector 35 EL (C350, 297352654/S13), ko ražo uzņēmums GGP Italy SpA (via del Lavoro 6, 31033 Castelfranco Veneto, Itālijā), ir pamatots.
   2. pants
   Šis lēmums ir adresēts dalībvalstīm.
   
      Briselē, 2015. gada 10. jūnijā
      
         
            Komisijas vārdā –
         
         
            Komisijas locekle
         
         Elżbieta BIEŃKOWSKA
      
   
   
      (1)  OV L 157, 9.6.2006., 24. lpp.